Document ID: /roh_data/filtered/fineweb-2-filterrobots_roh.jsonl.gz/63578

La pli giuvna vischnanca en il chantun Grischun, Muntogna da Schons, ha il venderdi saira elegì sia emprima suprastanza communala. Emprim president communal daventa Marco Dolf da Vargistagn. Commembers da la suprastanza èn Marcel Cantieni, Roman Hassler, Andreas Simonett e Benedikt Dolf.
Avant las elecziuns han las votantas ed ils votants approvà la nova constituziun e la lescha da taglia. La vischnanca Muntogna da Schons sa cumpona da las quatter vischnancas fusiunadas Donat, Casti-Vargistagn, Lon e Maton.